SPRÁVA O ÚČASTI VEREJNOSTI NA TVORBE PRÁVNYCH PREDPISOV




Verejnosť bola o príprave návrhu vyhlášky Úradu pre reguláciu sieťových odvetví, ktorou sa mení a dopĺňa vyhláška Úradu pre reguláciu sieťových odvetví č. 236/2016 Z. z., ktorou sa ustanovujú štandardy kvality prenosu elektriny, distribúcie elektriny a dodávky elektriny v znení vyhlášky 
č. 317/2024 Z. z. (ďalej len „návrh vyhlášky“), informovaná prostredníctvom predbežnej informácie č. PI/2026/173 zverejnenej v informačnom systéme verejnej správy Slov-Lex 
od 22. 07. 2026 s termínom ukončenia pripomienkového konania dňa 04. 08. 2026.
Zo strany verejnosti boli k predbežnej informácii uplatnené vyjadrenia a pripomienky od piatich subjektov: Slovenský plynárenský priemysel, a.s., Stredoslovenská energetika, a. s., Východoslovenská distribučná, a.s., Západoslovenská distribučná, a.s., Slovenská advokátska komora. Vyjadrenia boli zamerané najmä na úpravu štandardov kvality týkajúcu sa zrušenia alebo doplnenia štandardu kvality, legislatívnu alebo textovú úpravu štandardov kvality, úpravu lehoty ustanovenej pre dodržanie štandardu kvality a úpravu hodnôt, výšky, výpočtu a spôsobu vyplatenia kompenzačných platieb. 
Vyjadrenia uvedených subjektov boli zohľadnené pri tvorbe návrhu vyhlášky v zmysle ustanovenia § 40 ods. 2 písm. b) a g) zákona č. 250/2012 Z. z. o regulácii v sieťových odvetviach. 
V rámci ďalšieho legislatívneho procesu budú mať tieto subjekty priestor na uplatnenie pripomienok k návrhu vyhlášky a následné konzultácie s predkladateľom návrhu vyhlášky, ktoré v prvom kroku neboli úradom akceptované.
[bookmark: _Hlk225861449]Úrad pre reguláciu sieťových odvetví súčasne so zverejnením predbežnej informácie v informačnom systéme verejnej správy Slov-Lex dňa 22. 07. 2026 informoval verejnosť zverejnením oznámenia o príprave návrhu vyhlášky na svojom webovom sídle.
Na základe uvedeného bol spracovaný a predložený návrh vyhlášky.


